ai4bharat/Pralekha huggingface dataset:
குடியரசுத் தலைவர் செயலகம்
இந்திய வனத்துறை பயிற்சி அதிகாரிகள் குடியரசுத் தலைவரைச் சந்தித்தனர்
இந்திய வனத்துறைப் பயிற்சி அதிகாரிகள் குடியரசுத் தலைவர் திருமதி திரௌபதி முர்முவை இன்று குடியரசுத் தலைவர் மாளிகையில் சந்தித்தனர்.
தம்மைச் சந்தித்த அதிகாரிகளிடையே உரையாற்றிய குடியரசுத் தலைவர், பூமியில் அனைத்து உயிரினங்களின் வாழ்க்கைக்கு காடுகள் நங்கூரம் போல உள்ளதாகத் தெரிவித்தார். வனவிலங்குகளுக்கும் பறவைகளுக்கும் புகலிடம் அளிப்பதுடன் வாழ்வாதார வளமாகவும் காடுகள் உள்ளன என்றும் அவர் கூறினார். கரியமிலவாயு உமிழ்வை பெருமளவிற்கு குறைப்பதன் மூலம் பொருளாதார நடவடிக்கைகளுக்கு அவை உதவுகின்றன. உலகில் மிக அறியவகை உயிரினங்களுக்கு காடுகள் இல்லமாகத் திகழ்கின்றன. சிறு காடுகளின் உற்பத்திப் பொருட்களை வைத்து நாட்டில் 27 கோடி பேர் வாழ்ந்து வருவதாகக் கூறிய அவர் காடுகள் மருத்துவப் மதிப்பும் கொண்டவை என்று தெரிவித்தார்.
காடுகளில் வசிக்கும் சமுதாயத்தினரின் உரிமைகள் மீது இந்தியா சிறப்புக் கவனம் செலுத்தி வருவதாக குடியரசுத் தலைவர் கூறினார். பழங்குடியினர் சமுதாயத்தினர் உட்பட காடுகளில் வசிப்பவர்கள் ஒத்திசைவான உறவுகளைக் கொண்டுள்ளனர் என்று கூறிய அவர் தற்போது காடுகள் பரவலாக அங்கிகரிக்கப்பட்டு தமது வளர்ச்சியின் அம்சங்களாகத் திகழ்கின்றன என்று அவர் குறிப்பிட்டார், இந்த சமுதாயத்தினரின் உரிமைகள், கடமைகள், உயிரி பல்லுயிர் பெருக்கத்தைப் பாதுகாத்தல் ஆகியவைக் குறித்து அவர்களிடம் விழிப்புணர்வை ஏற்படுத்த வேண்டியது இந்திய வனத்துறை அதிகாரிகளின் பொறுப்பு என அவர் தெரிவித்தார்.
நாட்டின் சமூக, கலாச்சாரப் பொருளாதார மேம்பாட்டுக்கு காடுகள் அத்தியாவசியமானவை என்று குறிப்பிட்ட குடியரசுத் தலைவர் காடுகளை உயிர்ப்புடன் பாதுகாக்க வேண்டியது அவசியம் என்று கூறினார். வளர்ச்சியை போலவே நிலைத் தன்மையும் முக்கியமாகும். இயற்கை நமக்கு ஏராளமானக் கொடைகளை வழங்கி உள்ளது. அவற்றை காப்பாற்றி சுற்றுச்சூழலைப் பாதுகாக்க வேண்டியது அவசியமாகும். இயற்கை வளங்களை மறு உற்பத்தி செய்து அவற்றை நமது வருங்காலச் சந்ததியினருக்கு பரிசாக அளிப்பதுடன் நாட்டை அழகியச் சுற்றுச்சூழல் வளம்மிக்க நாடாக நாம் மாற்ற வேண்டும் என குடியரசுத் தலைவர் கேட்டுக் கொண்டார்.
குடியரசுத் தலைவர் செயலகம்
சென்னையில் நாளை நடைபெறவுள்ள சட்டப்பேரவையின் நூற்றாண்டு விழாவில் பங்கேற்கும் குடியரசுத் தலைவர், டாக்டர் கலைஞர் மு கருணாநிதியின் உருவப்படத்தை திறந்து வைக்கிறார்
சென்னையில் நாளை  நடைபெறவுள்ள தமிழக சட்டப்பேரவையின் நூற்றாண்டு விழாவில் பங்கேற்று உரையாற்றவுள்ள குடியரசுத் தலைவர் திரு ராம் நாத் கோவிந்த், தமிழக முன்னாள் முதல்வர் டாக்டர் கலைஞர் மு கருணாநிதியின் உருவப்படத்தையும் திறந்து வைக்கிறார்.
2021 ஆகஸ்ட் 2 முதல் 6 வரை தமிழ்நாட்டில் தங்கவிருக்கும் குடியரசுத் தலைவர், 2021 ஆகஸ்ட் 4 அன்று வெலிங்டனில் உள்ள பாதுகாப்பு சேவைகள் பணியாளர் கல்லூரியை பார்வையிட்டு, 77-வது பணியாளர் பயிற்சியை சேர்ந்த மாணவ அலுவலர்களிடையே உரையாற்ற உள்ளார்.
ஆயுஷ்
ஆயுஷ் 64-ன் பங்களிப்பு குறித்த இணைய கருத்தரங்கு வரிசைக்கு ராஷ்டிரிய ஆயுர்வேத வித்யாபீடம் ஏற்பாடு
“உண்மைகளை ஆராய்தல் - கொவிட்-19-ஐ எதிர்த்து போராடுவதில் ஆயுஷ் 64-ன் பங்கு” எனும் தலைப்பில் இணைய கருத்தரங்கு வரிசை ஒன்றை ஆயுஷ் அமைச்சகத்தின் கீழ் செயல்படும் தன்னாட்சி பெற்ற அமைப்பான ராஷ்டிரிய ஆயுர்வேத வித்யாபீடம் தொடங்கியுள்ளது. இவ்வரிசையின் முதல் இணைய கருத்தரங்கு இன்று பிற்பகல் 2 மணிக்கு ஆயுஷ் அமைச்சகத்தின் முகநூல் மற்றும் யூடியூப் பக்கத்தில் நேரலையில் ஒளிபரப்பப்பட்டது.
அறிகுறிகள் இல்லாத, லேசான மற்றும் மிதமான கொவிட்-19 பாதிப்பு உடையவர்களின் பராமரிப்பில் ஆயுஷ் 64 மருந்து மிகவும் பயனுள்ளதாக உள்ளது என்று ஆயுஷ் அமைச்சகம் சமீபத்தில் அறிவித்தது குறிப்பிடத்தக்கது.
நாட்டில் தற்போது நிலவி வரும் கொவிட் சூழலில், ஆயுஷ் 64 சார்ந்த வீட்டு பராமரிப்பின் செயல்திறன் மிகவும் முக்கியமாகிறது.
இவற்றை கருத்தில் கொண்டு இணையவழி கருத்தரங்கு வரிசையை ராஷ்டிரிய ஆயுர்வேத வித்யாபீடம் தொடங்கியுள்ளது. கொவிட்-19 மேலாண்மைக்கான இந்த பிரத்தியேக வழிமுறை குறித்த சரியான தகவல்களை மக்களிடம் கொண்டு சேர்ப்பது தான் இந்த இணைய கருத்தரங்கு வரிசையின் நோக்கமாகும்.
துறை சார்ந்த நிபுணர்கள் இதில் கலந்து கொண்டு, ஆயுஷ் 64-ன் பயன்கள் மற்றும் தொடர்புடைய இதர விஷயங்கள் குறித்து தங்களது அனுபவங்களை பகிர்ந்துக்கொள்வார்கள்.
புது தில்லியில் உள்ள மத்திய ஆயுர்வேத ஆராய்ச்சி மையத்தின் இயக்குநர்  டாக்டர் பார்தி முதல் நிபுணர் உரையை வழங்கினார்.
ஆயுஷ் அமைச்சகத்தின் முகநூல்  மற்றும் யூடியூப் பக்கத்தில் இணைய கருத்தரங்கை காணலாம்.
வடகிழக்குப் பகுதி வளர்ச்சி அமைச்சகம்
வடகிழக்கு பகுதிகளுக்கு அத்தியாவசியப் பொருள்கள் மருத்துவ கருவிகள் வழக்கமான சரக்கு விமானங்களில் அனுப்பி வைக்கப்படுகின்றன: டாக்டர் ஜிதேந்திர சிங்
வடகிழக்கு மாநிங்களுக்கு அத்தியாவசியப் பொருள்கள் மற்றும் மருத்துவ கருவிகள் வழக்கமான சரக்கு விமானங்கள் மூலம் சென்றடைவதாகவும், தற்போதும் வரும் நாட்களிலும் எந்த பொருளுக்கும் தட்டுப்பாடு ஏற்படுவதற்கான சாத்தியக்கூறுகள் இல்லை என்றும், வடகிழக்குப் மண்டல வளர்ச்சி , பிரதமர் அலுவலகம், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் இன்று தெரிவித்தார்.
பொது முடக்கம் அறிவிக்கப்பட்டவுடன், வடகிழக்கு மற்றும் தொலைவில் உள்ள இதர பகுதிகளான ஜம்மு - காஷ்மீர் மற்றும் லடாக் யூனியன் பிரதேசங்கள், தீவு பிரதேசங்கள் உள்ளிட்ட இடங்களுக்கு அத்தியாவசிய பொருள்களை எடுத்து செல்லும் சரக்கு விமானங்களுக்கு முன்னுரிமை அளித்து இயக்க பிரதமர் திரு. நரேந்திர மோடியின் தலைமையில் முடிவெடுக்கப்பட்டதாக, டாக்டர் ஜிதேந்திர சிங், செய்திக் குறிப்பு ஒன்றில் தெரிவித்தார். அதைத் தொடர்ந்து, ஏர் இந்தியா மற்றும் இந்திய விமானப் படை மூலம் சரக்கு விமானங்களின் இயக்கம் விரைந்துத் தொடங்கப்பட்டதாக அவர் தெரிவித்தார்.
முதல் சரக்கு, ஏர் இந்தியா விமானம் மூலம் குவாஹத்தி விமான நிலையத்தை மார்ச் மாதம் 30ம் தேதி பின்னிரவில் அடைந்ததாகவும், அதற்கடுத்த நாளான மார்ச் 31ம் தேதி காலையில் இந்திய விமானப்படையின் சரக்கு விமானம் ஒன்று திம்மாபூரை அடைந்ததாகவும் தெரிவித்தார். அப்போதிலிருந்து, சரக்கு விமானங்கள் மூலம் பொருள்கள் தொடர்ந்து சென்றடைவதாக தெரிவித்த அவர், உதாரணமாக நாகாலாந்து மாநிலத்திற்கு இது வரை மூன்று பெரிய சரக்கு விமானங்கள் மூலம் பொருள்கள் ஏற்கனவே அனுப்பப்பட்டதாகவும், மணிப்பூருக்கும் அதே போல் மூன்று பெரிய சரக்கு விமானங்கள் மூலம் பொருள்கள் ஏற்கனவே அனுப்பப்பட்டதாகவும் தெரிவித்தார்.
முகக் கவசங்களுக்கான தேவையைப் பொறுத்த வரை, என்-95 ரக முகக்கவசங்கள் 30,000 கூடுதல் விநியோகத்துக்காக ஏற்கனவே குவாஹத்தியை அடைந்ததாக டாக்டர் ஜிதேந்திர சிங் கூறினார். இதற்கிடையே, முகக் கவசங்கள் மற்றும் கிருமி நாசினிகளை  தங்கள் சொந்த முயற்சிகளின் மூலம் தயாரிக்க முன் வந்துள்ள சுய உதவிக் குழுவின் முயற்சிகளை அவர் பாராட்டினார்.
பிரதமர் அலுவலகம்
சிரியாவில் நிலநடுக்கத்தால் உயிரிழந்தவர்களுக்கு பிரதமர் இரங்கல்
சிரியாவில் நிலநடுக்கத்தால் உயிரிழந்தவர்களுக்கு பிரதமர் இரங்கல் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். சிரியா நாட்டு மக்களின் துயரத்தில் பங்கேற்று இந்த துயரமான தருணத்தில் அவர்களுக்கு உதவியும், ஆதரவையும் அளிக்க நாங்கள் உறுதிப்பூண்டுள்ளோம் என்று திரு மோடி கூறியுள்ளார்.
இது குறித்து பிரதமர் ட்விட்டரில் கூறியிருப்பதாவது; நிலநடுக்கத்தால் சிரியாவும் பாதிக்கப்பட்டது என்பது மிகவும் கவலையளிக்கிறது. உயிரிழந்தவர்களின் குடும்பத்தினருக்கு எனது ஆழ்ந்த இரங்கல் “சிரியா நாட்டு மக்களின் துயரத்தில் பங்கேற்று இந்த துயரமான தருணத்தில் அவர்களுக்கு உதவியும், ஆதரவையும் அளிக்க நாங்கள் உறுதி பூண்டுள்ளோம்”.
பிரதமர் அலுவலகம்
சிவகிரி மடத்தின் முன்னாள் தலைவர் பிரகாஷானந்தா ஜி மறைவுக்கு பிரதமர் இரங்கல்
சிவகிரி மடத்தின் முன்னாள் தலைவர் பிரகாஷானந்தா ஜி மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார்.
சுட்டுரையில், பிரதமர் விடுத்துள்ள செய்தியில், ‘‘ அறிவு மற்றும் ஆன்மீகத்தின் ஒளிவிளக்காக சுவாமி பிரகாஷானந்தா ஜி இருந்தார். அவரது தன்னலமற்ற சேவைகள், மிகவும் ஏழ்மையானவர்களை மேம்படுத்தியது. ஸ்ரீ நாராயண குருவின் உயர்ந்த எண்ணங்களை பிரபலப்படுத்துவதில், அவர் முன்னிலை வகித்தார். அவரது மறைவால் வேதனையடைந்தேன். ஓம் சாந்தி.’’ என குறிப்பிட்டுள்ளார்.
பெண்கள் மற்றும் குழந்தை நலன் அமைச்சகம்
“மீ-டூ” இயக்க எதிரொலி பாலியல் தொந்தரவுகளுக்கு புகார் அளிக்கும் “ஷி-பாக்ஸ்” போர்டல் மத்திய-மாநில அமைச்சகங்கள், மாவட்டங்களுடன் இணைப்பு: அமைச்சர் மேனகா காந்தி
உலகெங்கிலும் நடைபெற்று வரும் “மீ-டூ” இயக்கத்தின் பின்னணியில் மத்திய மகளிர் மற்றும் குழந்தைகள் மேம்பாட்டு அமைச்சகம் “ஷி-பாக்ஸ்” போர்டலை மத்திய மற்றும் மாநில அரசுகளுடன் இணைத்து, பணியிடங்களில் பாலியல் தொந்தரவுகளை எதிர்கொள்ளும் பெண்களின் புகார்கள்மீது விரைந்து நடவடிக்கை எடுக்க வகை செய்துள்ளதாக இத்துறையின் அமைச்சர் திருமதி மேனகா சஞ்சய் காந்தி தெரிவித்துள்ளார்.
இந்தப் போர்டலில் பெறப்படும் புகார்கள், தொடர்புடைய பணியாளர்களின் நிர்வாகத்திற்கு நேரடியாக அனுப்பப்படுவதால், புகார்மீதான விசாரணையும், மேல்நடவடிக்கைகளும் விரைந்து மேற்கொள்ளப்படும் என்று அவர் மேலும் கூறினார்.
பணியிடங்களில் பாலியல் தொந்தரவுகள் குறித்த புகார் அளிக்கும் இணையதள போர்டலான “ஷி பாக்ஸ்”-ஐ, 33 மாநிலங்கள் மற்றும் யூனியன் பிரதேசங்களில் உள்ள அனைத்து மத்திய அமைச்சகங்கள், துறைகள் மற்றும் மாவட்டங்களுடன் மத்திய மகளிர் மற்றும் குழந்தைகள் மேம்பாட்டு அமைச்சகம் இணைத்துள்ளது. இந்த போர்டலில் பெறப்படும் புகார்கள் தொடர்புடைய மத்திய, மாநில அதிகாரிக்கு நேரடியாக செல்லவும், விரைந்து செயல்பட்டு புகாரை உடனடியாக கவனித்து தீர்ப்பதற்கும் இந்த நடவடிக்கை மேற்கொள்ளப்பட்டுள்ளது.
“ஷி-பாக்ஸில்” பெறப்படும் புகார்களை புகார்தாரர்களும், மத்திய மகளிர் மற்றும் குழந்தைகள் மேம்பாட்டு அமைச்சகமும் நேரடியாக கண்காணிக்க முடியும் என்பதால், அவற்றைத் தீர்ப்பதற்கான கால இடைவெளி குறையும். இம்மாதம் 20-ஆம் தேதிவரை, இந்த போர்டலில் 321 புகார்கள் பதிவு செய்யப்பட்டுள்ளன. இவற்றில், 120 மத்திய அமைச்சகங்கள் மற்றும் துறைகள் தொடர்பானவை. 58 புகார்கள் மாநில அரசுகள் மற்றும் 143 தனியார் நிறுவனங்கள் தொடர்பானவை.
மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி மேனகா சஞ்சய் காந்தி, “ஷி-பாக்ஸ்” போர்டலை கடந்த ஆண்டு துவக்கி வைத்தார். இந்தப் போர்டலுக்கான சுட்டி பின்வருமாறு: http://shebox.nic.in/
சுற்றுலா அமைச்சகம்
சுற்றுலாத்துறையில் இந்தியாவுக்கும் சவுதி அரேபியாவுக்கும் இடையேயான புரிந்துணர்வு ஒப்பந்தம் கையெழுத்தாவதற்கு மத்திய அமைச்சரவை ஒப்புதல்
சுற்றுலாத்துறையில் இந்திய சுற்றுலா அமைச்சகத்திற்கும், சவுதி அரேபிய அரசாட்சியின் சுற்றுலா மற்றும் தேசிய பாரம்பரிய சவுதி ஆணையத்திற்கும் இடையேயான ஒத்துழைப்பை வலுப்படுத்துவதற்கான புரிந்துணர்வு ஒப்பந்தம் கையெழுத்தாவதற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
புரிந்துணர்வு ஒப்பந்தத்தின் முக்கிய குறிக்கோள்கள் :
- சுற்றுலா வளர்ச்சி மற்றும் அது சம்பந்தப்பட்ட சட்டங்கள் பற்றிய தகவல் பரிமாற்றம்,
2) சுற்றுலா சம்பந்தப்பட்ட படங்கள் மற்றும் இத்துறையின் நிபுணர்கள், ஊடகவியலாளர்களின் பரிமாற்றம்,
- சம்பந்தப்பட்ட நாடுகளில் சுற்றுலா முதலீட்டுக்கான வாய்ப்புக்களின் அறிமுகம்; சுற்றுலாத் திட்டங்களின் பரஸ்பர முதலீட்டை ஊக்குவித்தல்.
4) சுற்றுலா வளர்ச்சியின் பங்களிப்பில் இருதரப்பினரும் சுற்றுலா சார்ந்த நிகழ்ச்சிகள், கண்காட்சிகள், மாநாடுகள், கருத்தரங்கங்கள் ஆகியவற்றை ஏற்பாடு செய்வதை ஊக்குவித்தல்,
5) இருதரப்பினரும் சுற்றுலா சார்ந்த கல்வி மற்றும் பயிற்சிக்கான அரசு மற்றும் தனியார் கல்வி வசதிகளை ஊக்குவித்தல்,
- சுற்றுலாத்துறையில் புதுமையான அனுபவம், தொழில்நுட்பம் மற்றும் ஆலோசனை சேவைகளின் பரிமாற்றம்
7) சுற்றுலா விவகாரங்களின் சர்வதேச பேரவைகளிலும், அமைப்புக்களிலும் ஒத்துழைப்பு மற்றும் ஒருங்கிணைப்பு
தொலைதொடர்பு மற்றும் தகவல் தொழில்நுட்ப அமைச்சகம்
இஸ்ரோ மற்றும் தொலைதொடர்பு தொழில்துறையுடன் இணைந்து தொலைதொடர்பு துறைக்கான வாய்ப்புகள் குறித்த இணைய கருத்தரங்கை என் டி ஐ பி ஆர் ஐ டி நடத்தியது
இந்திய அரசின் தொலைதொடர்பு துறையின் தலைமை பயிற்சி நிறுவனமான கொள்கை ஆராய்ச்சி, கண்டுபிடிப்பு மற்றும் பயிற்சிக்கான தேசிய தொலைதொடர்பு நிறுவனம் , "நாவிக் - தொலைதொடர்பு துறைக்கான வாய்ப்புகள்" எனும் தலைப்பில் இணைய கருத்தரங்கு ஒன்றை 2021 ஏப்ரல் 28 அன்று நடத்தியது.
இந்திய விண்வெளி ஆராய்ச்சி நிறுவனமான இஸ்ரோ மற்றும் தொலைதொடர்பு தொழில்துறையுடன் இணைந்து இந்த இணைய கருத்தரங்கை கொள்கை ஆராய்ச்சி, கண்டுபிடிப்பு மற்றும் பயிற்சிக்கான தேசிய தொலைதொடர்பு நிறுவனம் நடத்தியது.
மத்திய தொலைதொடர்பு செயலாளர் மற்றும் டிஜிட்டல் தொலைதொடர்பு ஆணைய தலைவரான திரு அன்ஷு பிரகாஷ் இணைய கருத்தரங்கை தொடங்கி வைத்தார். திரு கே ராம்சந்த், உறுப்பினர் , டிஜிட்டல் தொலைதொடர்பு ஆணையம், இஸ்ரோ அறிவியல் செயலாளர் திரு ஆர் உமாமகேஸ்வரன் மற்றும் கொள்கை ஆராய்ச்சி, கண்டுபிடிப்பு மற்றும் பயிற்சிக்கான தேசிய தொலைதொடர்பு நிறுவன மூத்த துணை தலைமை இயக்குநர் திரு யூ கே ஶ்ரீ வத்சவா உள்ளிட்டோர் தொடக்க நிகழ்ச்சியில் கலந்து கொண்டனர்.
தொழில்நுட்பத்தின் பலனை முழுவதும் அடைவதற்காக அதனை செயல்பாடுகளோடு இணைக்க வேண்டிய தேவை குறித்து இணைய கருத்தரங்கை தொடங்கி வைத்து பேசிய மத்திய தொலைதொடர்பு செயலாளர் மற்றும் டிஜிட்டல் தொலைதொடர்பு ஆணைய தலைவரான திரு அன்ஷு பிரகாஷ் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1714697
ரெயில்வே அமைச்சகம்
2025-ம் ஆண்டு வரை 100 விரைவு சக்தி சரக்கு முனையங்கள் உருவாக்கப்படும்
விரைவு சக்தி சரக்கு முனைய கொள்கையின் கீழ் மூன்றாண்டுகளில், அதாவது 2024-25 வரை 100 விரைவு சக்தி சரக்கு முனையங்களை உருவாக்க இலக்கு நிர்ணயிக்கப்பட்டுள்ளது. இதில் 22 முனையங்கள் ஏற்கனவே உருவாக்கப்பட்டுள்ளன. இந்த கொள்கையின் கீழ் சரக்கு முனையங்களை அமைக்க 125 விண்ணப்பங்கள் பெறப்பட்டுள்ளன. 79 விண்ணப்பங்களுக்கு கொள்கை அடிப்படையில் ஒப்புதல் வழங்கப்பட்டுள்ளது.
ரயில்வேக்கு சொந்தம் இல்லாத நிலத்தில் சரக்கு முனையங்களை உருவாக்க, அதனை செயல்படுத்துபவர்கள் இடத்தை அடையாளம் கண்டு ஒப்புதலுக்கு பின்னர் முனையத்தை அமைப்பாளர்கள். ஒரு பகுதியாகவோ அல்லது முழுமையாகவோ ரயில்வே இடத்தில் முனையங்களை உருவாக்க அந்த இடத்தை ரயில்வே அடையாளம் காண வேண்டும். வெளிப்படையான ஒப்பந்தப்புள்ளி நடைமுறையின் மூலம் முனையத்தைக் கட்டி இயக்க ஒப்பந்ததாரர் தேர்வு செய்யப்படுவார்.
மக்களவையில் இன்று ரயில்வேத் துறை அமைச்சர் திரு அஷ்வினி வைஷ்ணவ் எழுத்து மூலம் அளித்த பதிலில் இதனை தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா தேசிய ஆயுஷ் இயக்க மாநாட்டில் தொடக்க உரையாற்றினார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று ஆயுஷ் அமைச்சகத்தால் ஏற்பாடு செய்யப்பட்ட தேசிய ஆயுஷ் இயக்க மாநாட்டில் தொடக்க உரை நிகழ்த்தினார். இதில், உத்தரப்பிரதேசம், மிசோரம், அருணாச்சலப் பிரதேசம், அசாம், நாகாலாந்து, ஜார்கண்ட் ஆகிய மாநிலங்களின் சுகாதாரத்துறை அமைச்சர்களும் கலந்து கொண்டனர்.
பாரம்பரியம் மற்றும் நவீன மருத்துவம் ஆகிய இரண்டையும் ஒருங்கிணைக்கும் பிரதமர் திரு.நரேந்திர மோடியின் தொலைநோக்குப் பார்வையைப் பாராட்டிய டாக்டர் மாண்டவியா, ஒருங்கிணைந்த சுகாதாரக் கொள்கையை நோக்கிப் பாடுபடுவதன் மூலம் இந்தியா தனது சுகாதார சேவைகளை கணிசமாக வலுப்படுத்தி வருவதாகவும், இதன் மூலம் தேசத்திற்கு மட்டுமல்லாமல், உலகிற்கே சேவை செய்ய முடியும் என்றும் கூறினார். 'இந்தியாவின் மூலம் குணமடையுங்கள்' மற்றும் 'இந்தியாவில் குணமடையுங்கள்' ஆகிய முயற்சிகளைப் பாராட்டிய மத்திய சுகாதாரத்துறை அமைச்சர், "உலகம் முழுவதும் இருந்து சிகிச்சை பெறுவதற்காக இந்தியாவுக்கு வருவோர் எண்ணிக்கை அதிகரித்து வருவதாகக் கூறினார்.
ஒருங்கிணைந்த மருத்துவத்திற்காக மத்திய சுகாதாரத்துறை வழங்கிய ஒத்துழைப்புக்கு மத்திய அமைச்சர் மாண்டவியாவுக்கு நன்றி தெரிவித்த மத்திய ஆயுஷ் அமைச்சர், “ஆரம்ப சுகாதார நிலையங்கள், சமூக சுகாதார மையங்கள் மற்றும் மாவட்ட மருத்துவமனைகள் ஆகியவற்றில் ஆயுஷ் வசதிகளை சேர்ப்பதற்கான ஆதரவை தேசிய ஆயுஷ் இயக்கம் மாநிலங்களுக்கு வழங்குவதாகக் கூறினார்.
மக்கள் ஆயுஷ் சேவைகளை எளிதாகப் பெற நாட்டின் பல்வேறு பகுதிகளில் புதிய ஆயுஷ் மருந்தகங்கள், ஒருங்கிணைந்த ஆயுஷ் மருத்துவமனைகளை அமைக்கும் பணிகள் நடைபெற்று வருவதாகவும் அவர் குறிப்பிட்டார்.
இளைஞர் நலன் மற்றும் விளையாட்டு அமைச்சகம்
17வயதுக்குட்பட்ட இந்திய மகளிர் கால்பந்து அணிக்கு ஆதரவு தெரிவிக்கும் வகையில்,“கிக் ஆஃப் த ட்ரீம்” என்ற இயக்கத்தை திரு அனுராக் சிங் தாக்கூர் தொடங்கிவைத்தார்
அக்டோபர் 11ம் தேதி முதல் தொடங்கவுள்ள 17வயதுக்குட்பட்ட மகளிர் உலக கோப்பை கால்பந்து போட்டியில் பங்கேற்க உள்ள இந்திய மகளிர் கால்பந்து அணிக்கு ஆதரவு தெரிவிக்கும் வகையில்,“கிக் ஆஃப் த ட்ரீம்” என்ற இயக்கத்தை மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர் தொடங்கிவைத்தார். இப்போட்டியை முதன் முறையாக இந்தியா நடத்துகிறது.
இதுகுறித்து தமது ட்விட்டரில் பதிவிட்டுள்ள திரு அனுராக் தாக்கூர், இந்த சவாலை முன்னெடுத்துச் செல்ல தனது அமைச்சரவை சகா திரு கிரண் ரிஜிஜூ, ஒலிம்பிக்கில் தங்கப் பதக்கம் வென்ற நீரஜ் சோப்ரா மற்றும் நடிகர் அஜய் தேவ்கன் ஆகியோரை அழைப்பதாக குறிப்பிட்டுள்ளார்.
கோவா, மும்பை மற்றும் புவனேஸ்வர் மைதானங்களில் நடைபெற உள்ள போட்டிகளை அனைத்து இந்தியர்களும் காண வருமாறு கேட்டுக்கொண்டுள்ளார். அத்துடன், கால்பந்து விளையாட்டின் சுவாரசியமான வீடியோ காட்சிகளை பதிவிட்டு அவர்களுடைய ஆதரவை தெரிவிக்குமாறும் கேட்டுக்கொண்டுள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1866335
------------------
IR/RS/SRI/RR
(Visitor Counter : 79
தகவல் மற்றும் ஒலிபரப்பு அமைச்சகம்
உலகத்தின் எந்த மூலைக்கும் கொரோனா தடுப்பு மருந்தை அனுப்ப இந்தியா தயாராக உள்ளது: திரு பிரகாஷ் ஜவடேகர்
சேர்த்து வைத்துக் கொள்வதை விட மற்றவர்களுக்கு வழங்குவதில் தான் அதிக மகிழ்ச்சி உள்ளது. எவ்வளவு கொடுக்கிறோம் என்பதற்கு எல்லையே இல்லை என்று மத்திய அமைச்சர் திரு பிரகாஷ் ஜவடேகர் கூறினார்.
புனேவில் உள்ள கேம்ப் ஏரியா பகுதியில் டாக்டர் சைரஸ் பூனாவாலா உயர்நிலைப் பள்ளி மற்றும் டாக்டர் சைரஸ் பூனாவாலா திறன் மேம்பாட்டு மையத்தின் பெயர் வைக்கும் நிகழ்ச்சியில் அவர் இவ்வாறு கூறினார்.
136 வருட பாரம்பரியம் கேம்ப் எஜுகேஷன் சொசைட்டிக்கு இருக்கிறதென்றும், கடந்த 17 வருடங்களாக பி கே அத்ரே தலைமை வகிக்கும் பெருமை அதற்கு கிடைத்திருப்பதாகவும் அமைச்சர் கூறினார்.
தடுப்பு மருந்து உற்பத்தியில் சீரம் இன்ஸ்டிட்யூட் செய்து வரும் பணியை பாராட்டிய அவர், கொரோனா தடுப்பு மருந்தை 12 நாடுகளுக்கு இந்தியா ஏற்கனவே வழங்கி வருவதாகவும், இன்னும் அதிகமான நாடுகளுக்கு வழங்க தயாராக இருப்பதாகவும் கூறினார்.
இதன் மூலம் மாண்புமிகு பிரதமர் திரு நரேந்திர மோடியின் தற்சார்பு இந்தியா லட்சியத்தை நாம் பூர்த்தி செய்கிறோம். இந்தியாவில் தயாரித்து உலகத்துக்கு வழங்குவதே தற்சார்பு பாரதம் ஆகும் என்றும் அவர் கூறினார்.
கல்வி அமைச்சராக தாம் பதவி வகித்த போது ஹேக்கத்தான்களை துவக்கியதாகவும், அதன் மூலம் சமுதாய பிரச்சினைகளுக்கு தீர்வு கிடைத்ததென்றும் கூறிய அமைச்சர், ஆய்வு நிறுவனங்களையும், பல்கலைக்கழகங்களையும் இணைக்க கடந்த சில வருடங்களில் செய்யப்பட்ட முயற்சிகளை நினைவு கூர்ந்தார்.
நிகழ்ச்சியின் போது நன்கொடை காசோலையை பள்ளிக்கு வழங்கிய டாக்டர் சைரஸ் பூனாவாலா, சமுதாயத்திற்கு திரும்ப வழங்கும் முயற்சி இது என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691535
மின்னணு மற்றும் தகவல் தொழில்நுட்பம்
இந்தியா நாளொன்றுக்கு சராசரியாக 9 மில்லியன் அளவுக்கு நேரடிப் பயன் பரிமாற்றம் செய்துள்ளது 
டிஜிட்டல் வழி பணப்பரிவர்த்தனையில் இந்தியா தற்போது உலக அளவில் முன்னணியில் உள்ளது. மேலும், மக்களின் வாழ்க்கை மற்றும் நிர்வாகத்தை மேம்படுத்த தொழில்நுட்பத்தைப் பயன்படுத்துவதிலும் இந்தியா முதன்மையான நாடாக இருக்கிறது. இந்திய சந்தை மற்றும் பிற துறைகளில் மேற்கொள்ளப்படும் டிஜிட்டல் தீர்வுகள், உலக நாடுகளால் பொறாமையுடன் உற்று நோக்கப்படுகின்றன. இந்தியா, டிஜிட்டலை முன்னிலைப்படுத்துகிறது. டிஜிட்டல், இந்தியாவை முன்னிலைப்படுத்துகிறது. இதற்கு பிரதமர் மோடி அவர்களின் தொலைநோக்குப் பார்வைக்கு நன்றி சொல்ல வேண்டும் என்று மத்திய மின்னணுவியல் மற்றும் தகவல் தொழில்நுட்பத்துறை இணையமைச்சர் திரு.ராஜீவ் சந்திரசேகர் தெரிவித்தார். டிஜிட்டல் பணப்பரிவர்த்தனை மற்றும் நேரடி பயன் பரிமாற்றத்தின் வெற்றி குறித்து பேசுகையில், அவர் இதனை தெரிவித்தார். 2013-ம் ஆண்டுக்குப்பின் ரூ.24.8 கோடிக்கு மேல் நேரடி பயன் பரிமாற்றம் மூலம் பணப்பரிமாற்றம் செய்யப்பட்டுள்ளது. 2021-22-ம் நிதியாண்டில், இது ரூ.6.3 லட்சம் கோடியாக இருந்தது. அதாவது நாளொன்றுக்கு சராசரியாக 90 லட்சத்துக்கும் அதிகமாக நேரடி பயன் பரிமாற்றம் இருந்துள்ளது. பிரதமரின் விவசாயிகள் வருவாய் ஆதரவுத் திட்டத்தின்கீழ், 10 கோடி பயனாளிகளின் வங்கிக் கணக்குகளுக்கு, சுமார் ரூ.20,000 கோடி மாற்றப்பட்டுள்ளது.
2021-22-ம் ஆண்டில் மட்டும் 8,840 கோடிக்கும் அதிகமாக டிஜிட்டல் பணப்பரிவர்த்தனைகள் செய்யப்பட்டுள்ளன. 2022-23-ம் நிதியாண்டில்  ஏறக்குறைய 3,300 கோடி அளவுக்கு, ஒருநாளில் சராசரியாக 28.4 கோடி டிஜிட்டல் பணப்பரிவர்த்தனைகள் செய்யப்பட்டுள்ளன.
டிஜிட்டல் துறையில் செய்யப்படும் முதலீடுகள் இந்தியாவின் வெற்றிக்கு ஒரு உதாரணம். இதிலிருந்து 'வளரும்' நாடுகள் மட்டுமின்றி 'வளர்ந்த' நாடுகளும் கற்று கொள்ளலாம்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 171.67 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 171.67 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.73 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798923
மனித வள மேம்பாட்டு அமைச்சகம்
வெளிநாடு வாழ் இந்தியர் தின மாநாட்டில் ‘இந்திய பணியாளர்கள் உலகம் முழுவதும் செல்வதில் வெளிநாடு வாழ் இந்தியர்களின் பங்களிப்பு’ என்ற அமர்வில்மத்திய அமைச்சர் திரு தர்மேந்திர பிரதான் உரையாற்றினார்
உலக அளவிலான சேவை திறனில் இந்தியாவை மேலும் வலுப்படுத்த வெளிநாடு வாழ் இந்திய சமுதாயத்தினருக்கு அழைப்பு
மத்திய பிரதேச மாநிலம் இந்தூரில் நடைபெறும் 17-வது வெளிநாடு வாழ் இந்தியர் தின மாநாட்டில் ‘இந்திய பணியாளர்கள் உலகம் முழுவதும் செல்வதில் வெளிநாடு வாழ் இந்தியர்களின் பங்களிப்பு’ என்ற அமர்வில் பங்கேற்று மத்திய கல்வி, திறன் மேம்பாடு மற்றும் தொழில் முனைவோர் துறை அமைச்சர் திரு தர்மேந்திர பிரதான் உரையாற்றினார்.
நிகழ்ச்சியில் பேசிய அவர், வெளிநாடு வாழ் இந்திய சமுதாயத்தினர் இந்திய கலாச்சாரத்தின் ஒருங்கிணைந்த பகுதியாக திகழ்வதாக கூறினார். இந்திய பணியாளர் சக்தியை உலக அளவில் கொண்டு செல்வதிலும் மனித சமுதாயத்திற்கு புதிய இந்திய பாணியில் சேவை செய்வதிலும் வெளிநாடு வாழ் இந்திய சமுதாயத்தினர் முக்கிய பங்காற்றுவதாக அவர் தெரிவித்தார்.
இந்திய பணியாளர்கள் கடின உழைப்பாளர்களாகவும், நேர்மைமிக்கவர்களாகவும், பொறுப்புணர்வு உள்ளவர்களாகவும் திகழ்கின்றனர் என்று அவர் தெரிவித்தார். புதிய கல்விக்கொள்கை 2020 நெகிழ்வுதன்மையுடன் அமைந்துள்ளது எனவும் திறன் மேம்பாட்டுக்கான வழிகளை கொண்டுள்ளது எனவும் அவர் குறிப்பிட்டார். திறன் வாய்ந்த மனித சக்தியின் மையமாக இந்தியா உருவெடுத்துள்ளதாக அமைச்சர் கூறினார்.
அத்துடன் தொழில்நுட்பங்கள் புதிய வாய்ப்புகளை உருவாக்கி வருவதாகவும் அவர் தெரிவித்தார். துடிப்பு மிக்க வெளிநாடு வாழ் இந்திய சமுதாயத்தினர் மீது பிரதமர் திரு நரேந்திர மோடி அதீத நம்பிக்கை கொண்டுள்ளதாகவும் அவர் குறிப்பிட்டார். 3 கோடியே 20 லட்சம் வெளிநாடு வாழ் இந்திய சமுதாயத்தினர் தங்களது அனுபவங்களையும், நிபுணத்துவத்தையும், பயன்படுத்தி உலகத்திற்கு சேவை செய்யும் இந்தியாவின் திறன்களை மேலும் வலுப்படுத்துவார்கள் என்று அமைச்சர் நம்பிக்கை தெரிவித்தார். பின்னர் குவைத் மற்றும் மொரிஷியசைச் சேர்ந்த இந்திய சமுதாயத்தினருடன் திரு தர்மேந்திர பிரதான் கலந்துரையாடினார். இளைஞர்களுக்கு இந்திய கலாச்சாரம், பாரம்பரியம் மற்றும் ஆன்மீகத்தை போதிப்பது தொடர்பாக அவர்கள் தெரிவித்த ஆலோசனைகளுக்கு அமைச்சர் பாராட்டு தெரிவித்தார்.
புதிய தேசிய கல்விக்கொள்கை 2020, இந்தியாவின் பாரம்பரியம், நவீனத்துவம் ஆகிய இரண்டிலும் கவனம் செலுத்துவதாக அமைச்சர் திரு தர்மேந்திர பிரதான் எடுத்துரைத்தார்.
---
SMB/PLM/RS/KPG
(Visitor Counter : 44
உள்நாட்டு விமானப் போக்குவரத்து அமைச்சகம்
ஆளில்லாத குட்டி விமானத்தை பயன்படுத்த தேசிய தலைநகர் போக்குவரத்து கழகத்துக்கு அனுமதி
தில்லி-மீரட் பிராந்திய துரித போக்குவரத்து அமைப்புக்காக இணையம் சார்ந்த புவியியல் தகவல் அமைப்பு  முறைக்கான விவரணையாக்கம் மற்றும் செயல்படுத்துதலுக்காக ஆளில்லாத குட்டி விமானத்தை பயன்படுத்திக் கொள்ள தேசிய தலைநகர் போக்குவரத்து கழகத்துக்கு அனுமதி வழங்கப்பட்டுள்ளது.
விமான போக்குவரத்து அமைச்சகம் மற்றும் விமான போக்குவரத்து தலைமை இயக்குநரகத்தால் தேசிய தலைநகர் போக்குவரத்து கழகத்துக்கு விதிவிலக்கு அளித்து தொலைவில் இருந்து இயக்கப்படும் விமான அமைப்பை பயன்படுத்திக் கொள்ள அனுமதி வழங்கப்பட்டுள்ளது.
இது குறித்து பேசிய விமான போக்குவரத்து அமைச்சக இணை செயலாளர் திரு அம்பர் தூபே, "ஆளில்லாத குட்டி விமானத்துக்கான அனுமதி பெற்றதற்காக தேசிய தலைநகர் போக்குவரத்து கழகத்துக்கு வாழ்த்துகள். வான் வழி ஆய்வுக்கும், திட்டத்தை மதிப்பிடுவதற்கும் இது அவர்களுக்கு உதவும்," என்றார்.
"ஆளில்லாத விமானங்களை மக்களின் நன்மைக்காக பயன்படுத்த வெண்டுமென்ற விமான போக்குவரத்து அமைச்சகத்தின் கொள்கையின் படி இந்த அனுமதிகள் அமைந்துள்ளன," என்று அவர் மேலும் தெரிவித்தார்.
நிபந்தனைகளுடனான இந்த அனுமதி 2020 டிசம்பர் 31 அல்லது டிஜிட்டல் வான் தளம் முழுவதுமாக செயல்படுத்துதல் ஆகிய இரண்டில் எது முதலில் நிகழ்கிறதோ அது வரை அளிக்கப்பட்டுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1665180
பழங்குடியினர் நலத்துறை அமைச்சகம்
சிறு வனப்பொருட்களை திருத்தப்பட்ட குறைந்தபட்ச ஆதார விலை செலுத்தி மாநிலங்கள் கொள்முதல்: பழங்குடியினருக்கான வருவாய் பெருக்கும் நடவடிக்கைகள் தீவிரம்
மத்திய பழங்குடியினர் நல அமைச்சகத்தின் கீழ் செயல்படும் ட்ரைஃபெட் நிறுவனம், வன்தான் மதிப்புக்கூட்டும் செயல்பாடுகளுக்கு உதவுவதன் மூலம் பழங்குடி மக்களின் வருவாயைப் பெருக்கவும், நிரந்தர வாழ்வாதாரத்தை ஏற்படுத்தவும், சிறு வனப்பொருட்களுக்கு குறைந்தபட்ச ஆதார விலை அளிக்கும் திட்டத்தை தீவிரமாக செயல்படுத்துமாறு மாநில அரசுகளை அறிவுறுத்தியது. இதற்கு நல்ல பலன் கிடைத்துள்ளது.
இந்தத் திட்டத்தின் கீழ் 17 மாநிலங்கள், ரூ.50 கோடி மதிப்பிலான சிறு வனப்பொருட்களை கொள்முதல் செய்யத் துவங்கியுள்ளன. இந்த நடவடிக்கைகளால், 7 மாநிலங்களில் உள்ள தனியார் முகமைகள், குறைந்தபட்ச ஆதார விலைக்கும் கூடுதலாக பணம் செலுத்தி, சிறு வனப்பொருட்களை கொள்முதல் செய்துள்ளன.
மத்திய பழங்குடியினர் நல அமைச்சகம் குறைந்தபட்ச ஆதார விலையை திருத்தியமைத்து வெளியிட்ட அறிவிப்பினாலும், ட்ரைஃபெட் நிறுவனத்தின் செயல்பாடுகளினாலும், பழங்குடியின மக்கள் அவர்களது உற்பத்திப் பொருட்களுக்கு, குறைந்தபட்ச ஆதார விலைக்கும் அதிகமான விலையினை சந்தையில் பெறுகின்றனர். இதனால் அவர்களின் வருவாய் கூடியுள்ளது.
-----
(Visitor Counter : 189